‘ચેત મછંદર ગોરખ આયા.’ મછંદર અને ગોરખનું નામ કોઇનાથી અજાણ્યું નથી. આ ગીતને સમજવા માટે સૌથી પહેલા એ સંદર્ભો સમજી લેવા જેવા છે. મત્સ્યેન્દ્રનાથ નામના યોગીએ વિષય સુખના અનુભવ માટે કોઇક મરણ પામેલા રાજાના શરીરમાં પ્રવેશ કરીને કારભાર ચલાવ્યો હતો. રાજાના શરીરમાં કોઇ દિવ્ય-આત્માના સંચારને લીધે અને કારોબાર વ્યવસ્થિત થવાને લીધે નગર સુખી થઇ ગયું હતું. એટલે રાજ્યના બુઘ્ધિશાળી મંત્રીઓએ વિચાર્યું કે આપણા રાજાના શરીરમાં કોઇ દિવ્ય યોગીએ પ્રવેશ કર્યો હશે. એ યોગી રાજાના શરીરમાંથી પાછા ના નીકળી જાય એવા ઉપાય કરવા માટે રાણીઓને સમજાવીને રાજાને વશ કરવાનું કહ્યું.